sukhrobnurali/uzbek-legal-corpus huggingface dataset:
AYRIM XIZMATLARNI KOʻRSATAYOTGAN YuRIDIK ShAXSLAR UChUN DAROMAD (FOYDA) SOLIGʻI VA YaGONA SOLIQ TUShUMI BOʻYIChA SOLIQ IMTIYOZLARINI QOʻLLASh TARTIBINI TASDIQLASh TOʻGʻRISIDA
(resolution, 2017-05-10)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 17-apreldagi “Oʻzbekiston Respublikasida 2006—2010-yillarda xizmat koʻrsatish va servis sohasini rivojlantirishni jadallashtirish chora-tadbirlari toʻgʻrisida”gi PQ-325-son qaroriga (Oʻzbekiston Respublikasi Qonun hujjatlari toʻplami, 2006-yil 16-son, 133-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Ilova* qilinayotgan Ayrim xizmatlarni koʻrsatayotgan yuridik shaxslar uchun daromad (foyda) soligʻi va yagona soliq tushumi boʻyicha soliq imtiyozlarini qoʻllash tartibi toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
MAHALLIY DORI-DARMON VA TIBBIYOT BUYuMLARI IShLAB ChIQARUVChILARNI QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2006-07-14)

Respublikaning dori-darmon va tibbiyot buyumlari ichki bozorida raqobat muhitini shakllantirish, aholining raqobatbardosh mahalliy dori-darmon va tibbiyot buyumlariga boʻlgan ehtiyojini yanada toʻliqroq qondirish maqsadida: 1. 2006-yilning 1-iyulidan 2009-yilning 1-yanvarigacha boʻlgan muddatda mahalliy ishlab chiqaruvchilar tomonidan ishlab chiqariladigan va sotiladigan dori-darmonlar va tibbiyot buyumlari, shuningdek ular tomonidan oʻzlari dori-darmon va tibbiyot buyumlari ishlab chiqarish uchun olib kelinadigan xomashyo va materiallar qoʻshilgan qiymat soligʻidan ozod etilsin. 2. Ishlab chiqaruvchilar tomonidan dori-darmon va tibbiyot buyumlari ishlab chiqarish uchun chetdan olib kelinadigan xomashyo va materiallarga boj toʻlovlarini bojxona rasmiylashtiruvidan keyin 60 kundan kechiktirmay toʻlash tartibi oʻrnatilsin. 3. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi, Sogʻliqni saqlash vazirligi va “Oʻzfarmsanoat” DAK bilan birgalikda bir oy muddatda, chetdan olib kelinganida mazkur qarorda belgilangan imtiyozlar qoʻllanadigan xomashyo va materiallar Roʻyxatini tasdiqlasin. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi chetdan olib kelinganida mazkur qarorda belgilangan imtiyozlar qoʻllanadigan xomashyo va materiallardan maqsadli foydalanilishi ustidan qattiq nazorat oʻrnatsin. Dori-darmon va tibbiyot buyumlari ishlab chiqarish uchun olib kelinadigan xomashyo va materiallardan maqsadli foydalanilmagan holatlarda qoʻshilgan qiymat soligʻi summasi hamda xomashyo va materiallarni sotishdan tushgan daromad qonun hujjatlarida belgilangan tartibda tegishli sanksiyalar joriy etilishini hisobga olgan holda budjetga undirib olinadi. 5. 2006-yil 1-iyuldan boshlab dori-darmon va tibbiyot buyumlari ishlab chiqaruvchi mahalliy korxonalarga Oʻzbekiston Respublikasi Vazirlar Mahkamasining “Bozorni isteʼmol tovarlari bilan toʻldirishni ragʻbatlantirish hamda ishlab chiqaruvchilar va savdo tashkilotlarining oʻzaro munosabatlarini takomillashtirish chora-tadbirlari toʻgʻrisida” 2002-yil 13-noyabrdagi 390-sonli qarorining 1-bandida isteʼmol tovarlari ishlab chiquruvchilar uchun belgilangan soliq imtiyozlari tatbiq etilsin. 6. “Oʻzfarmsanoat” DAK 2006-yilning 1-sentabrigacha “Oʻzkimyosanoat” DAK, Oʻzbekiston Respublikasi Fanlar akademiyasi, boshqa manfaatdor vazirliklar va idoralar bilan birgalikda dori-darmon va tibbiyot buyumlarini tayyorlashda foydalaniladigan xomashyo va materiallarni ishlab chiqarish kompleks dasturini ishlab chiqsin va belgilangan tartibda Oʻzbekiston Respublikasi Vazirlar Mahkamasiga kiritsin. 7. Oʻzbekiston Respublikasi Davlat bojxona qoʻmitasi Adliya vazirligi bilan birgalikda idoraviy normativ hujjatlarni mazkur qarorga muvofiqlashtirsin. 8. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosarlari R.S. Qosimov va R.S. Azimov zimmalariga yuklansin.
Oʻzbekiston Respublikasi Vazirlar Mahkamasining “Alkogolli va tamaki mahsulotlarini chetdan keltirish, ishlab chiqarish va sotish ustidan davlat nazoratini kuchaytirishga doir qoʻshimcha chora-tadbirlar toʻgʻrisida” 1998-yil 4-avgustdagi 331-sonli qaroriga qoʻshimcha kiritish haqida
(resolution, 2007-11-20)

Oʻzbekiston Respublikasi xalqaro aeroportlarida texnik qoʻnishni amalga oshiruvchi chet el havo kemalarining Oʻzbekiston Respublikasi bojxona hududi orqali tranzit harakatini tartibga solish maqsadida: 1. Oʻzbekiston Respublikasi Vazirlar Mahkamasining “Alkogolli va tamaki mahsulotlarini chetdan keltirish, ishlab chiqarish va sotish ustidan davlat nazoratini kuchaytirishga doir qoʻshimcha chora-tadbirlar toʻgʻrisida” 1998-yil 4-avgustdagi 331-sonli qarorining 1-bandi quyidagi mazmundagi ikkinchi xatboshi bilan toʻldirilsin: “Mazkur talab Oʻzbekiston Respublikasi xalqaro aeroportlarida bortga yoʻlovchilarni qabul qilish va (yoki) tushirish, tovarlar yoki pochta ortish va (yoki) tushirish nazarda tutilmagan yoqilgʻi quyish, kutilmagan zarur taʼmirlashni oʻtkazish yoki avariya holatidagi qoʻnishni amalga oshiruvchi havo kemalariga nisbatan tadbiq etilmaydi”; ikkinchi xatboshi uchinchi xatboshi deb hisoblansin. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2006-07-12)

1. Oʻzbekiston Respublikasi Hukumati hamda Belarus Respublikasi Hukumati oʻrtasida 2005-yil 19-yanvarda Toshkent shahrida imzolangan fuqarolarning oʻzaro safarlari haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
KIChIK TADBIRKORLIK SUBYEKTLARI TOMONIDAN SODDALAShTIRILGAN HISOB YURITISh VA HISOBOT TUZISh TARTIBI TOʻGʻRISIDAGI OʻZBEKISTON RESPUBLIKASI BUXGALTERIYA HISOBI MILLIY STANDARTI (20-SONLI BHMS)GA OʻZGARTIRIShLAR KIRITISh HAQIDA
(order, 2013-08-19)

“Buxgalteriya hisobi toʻgʻrisida”gi Oʻzbekiston Respublikasi Qonunining 5-moddasiga va Oʻzbekiston Respublikasi Prezidentining 2005-yil 27-dekabrdagi PQ–244-sonli “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida”gi qaroriga muvofiq buyuraman: 1. Oʻzbekiston Respublikasi Moliya vazirligi tomonidan 1999-yil 23-noyabrda 87-son bilan tasdiqlangan “Kichik tadbirkorlik subyektlari tomonidan soddalashtirilgan hisob yuritish va hisobotlar tuzish tartibi toʻgʻrisida”gi Oʻzbekiston Respublikasi buxgalteriya hisobining milliy standarti (20-sonli BHMS)ning (2000-yil 24-yanvar, roʻyxat raqami 879) 1.1. bandidagi “va Oʻzbekiston Respublikasi Vazirlar Mahkamasining 1998-yil 15-apreldagi 159-son qarori bilan tasdiqlangan Kichik korxonalar uchun soliqqa tortishning soddalashtirilgan tizimini qoʻllash tartibining 6-bandiga” soʻzlari chiqarib tashlansin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Maktab taʼlimini rivojlantirishga majburiy ajratmalarini hisoblab chiqarish va toʻlash tartibi toʻgʻrisida nizomga oʻzgartirish va qoʻshimchalar kiritish haqida
(resolution, 2014-05-19)

Oʻzbekiston Respublikasi Prezidentining 2006-yil 11-maydagi PF-3751-sonli “Oʻzbekiston Respublikasining Tiklanish va taraqqiyot jamgʻarmasini tashkil etish toʻgʻrisida”gi Farmoni (Oʻzbekiston Respublikasi Qonun hujjatlari toʻplami, 2006-y., 19-son, 161-modda) va Oʻzbekiston Respublikasi Prezidentining 2006-yil 8-iyundagi PQ-374-sonli “Ixtisoslashtirilgan ulgurji baza-kontoralarni soliqqa tortish tartibini takomillashtirish toʻgʻrisida”gi (Oʻzbekiston Respublikasi Qonun hujjatlari toʻplami, 2006-y., 23-son, 206-modda) qaroriga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2005-yil 14-yanvardagi 3 va 2005-3-son qarori bilan tasdiqlangan Maktab taʼlimini rivojlantirishga majburiy ajratmalarini hisoblab chiqarish va toʻlash tartibi toʻgʻrisida nizomga (2005-yil 31-yanvar, roʻyxat raqami 1446 — Oʻzbekiston Respublikasi Qonun hujjatlari toʻplami, 2005-yil, 5-6-son, 37-modda; 39-son, 300-modda; 2006-yil, 6-7-son, 44-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
QIShLOQ XOʻJALIGI TOVAR IShLAB ChIQARUVChILARI TOMONIDAN YAGONA YER SOLIGʻINI HISOBLAB ChIQARISh VA TOʻLASh TARTIBI TOʻGʻRISIDA YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 9-yanvardagi “Meva-sabzavotchilik va uzumchilik sohasida iqtisodiy islohotlarni chuqurlashtirish chora-tadbirlari toʻgʻrisida”gi PF-3709-son Farmoniga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 31-yanvardagi 29 va 2002-27-son qarori bilan tasdiqlangan “Qishloq xoʻjaligi tovar ishlab chiqaruvchilari tomonidan yagona yer soligʻini hisoblab chiqarish va toʻlash tartibi toʻgʻrisida”gi yoʻriqnomaga (2002-yil 5-mart, roʻyxat raqami 1102 — Meʼyoriy hujjatlar axborotnomasi, 2002-yil, 5-son; 2003-yil, 1-2-sonlar; Oʻzbekiston Respublikasining Qonun hujjatlari toʻplami, 2004-yil, 7-son, 87-modda; 2005-yil 5-6-sonlar, 44-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“QARSHITERMOPLAST” DAVLAT KORXONASINI QAYTA TASHKIL ETISH TOʻGʻRISIDA
(resolution, 2025-11-26)

Ishlab chiqarish quvvatlaridan samarali foydalanish va tayyor mahsulot ishlab chiqarish boʻyicha yagona texnologiya siklini taʼminlash, respublika iqtisodiyotining polietilenni qayta ishlash mahsulotlariga boʻlgan ehtiyojlarini qondirish hamda neft-gaz tarmogʻining eksport salohiyatini oshirish maqsadida: 1. Oʻzbekiston Respublikasi Qishloq va suv xoʻjaligi vazirligi hamda “Oʻzbekneftgaz” Milliy xolding kompaniyasining “Qarshitermoplast” davlat korxonasini “Shoʻrtan GKK” shuʼba korxonasiga qoʻshish yoʻli bilan uni qayta tashkil etish toʻgʻrisidagi taklifi qabul qilinsin. 2. Oʻzbekiston Respublikasi Davlat mulki qoʻmitasi Qishloq va suv xoʻjaligi vazirligi hamda “Oʻzbekneftgaz” Milliy xolding kompaniyasi bilan birgalikda bir oy muddatda “Qarshitermoplast” davlat korxonasini qayta tashkil etish va uni davlatning mulkiy hissasi sifatida “Oʻzbekneftgaz” Milliy xolding kompaniyasi ustav jamgʻarmasiga topshirish boʻyicha tadbirlarni belgilangan tartibda amalga oshirsin. 3. Belgilansinki, “Shoʻrtan GKK” shuʼba korxonasi “Qarshitermoplast” davlat korxonasining huquq va majburiyatlari boʻyicha huquqiy vorisi hisoblanadi. 4. “Oʻzbekneftgaz” Milliy xolding kompaniyasi bir oy muddatda “Qarshitermoplast” korxonasining topshirilayotgan ishlab chiqarish quvvatlaridan samarali foydalanish chora-tadbirlari majmuini ishlab chiqsin va tasdiqlasin. Ushbu chora-tadbirlarda xomashyo bilan barqaror taʼminlash, zarur aylanma mablagʻlarni ajratish, raqobatbardosh mahsulot ishlab chiqarish hajmini oshirish orqali loyiha quvvatiga erishish, uni eksport qilishni kengaytirish nazarda tutilsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.
2006—2008 YILLARDA DAVLAT TASARRUFIDAN ChIQARISh VA XUSUSIYLAShTIRISh JARAYoNLARINI ChUQURLAShTIRISh TOʻGʻRISIDA
(resolution, 2020-09-28)

Iqtisodiyotda xususiy mulk rolini oshirishga, xoʻjalik jamiyatlarining ustav jamgʻarmalarida davlat ulushini tubdan qisqartirishga qaratilgan iqtisodiyotning yetakchi tarmoqlari korxonalarini davlat tasarrufidan chiqarish va xususiylashtirish jarayonlarini yanada chuqurlashtirish, shuningdek korxonalarni rivojlantirish va modernizatsiyalashga toʻgʻridan toʻgʻri investitsiyalar, shu jumladan xorijiy investitsiyalarni keng jalb etish maqsadida: 1. Quyidagilar: davlatning joylashtirilmagan aktivlari toʻlaligicha xususiy mulk qilib sotiladigan korxonalar va obyektlar roʻyxati, 1-ilovaga* muvofiq; davlatning joylashtirilmagan aktivlari 2006-2007-yillarda investorlar tomonidan olinadigan investitsiya majburiyatlari evaziga bepul beriladigan korxonalar va obyektlar roʻyxati, 2-ilovaga* muvofiq; ustav jamgʻarmasida joylashtirilmagan davlat aktivlari (xoʻjalik birlashmalarining ustav jamgʻarmalariga avval berilganlarini ham hisobga olgan holda) 2006—2008-yillar mobaynida Davlat tender komissiyasi qarori boʻyicha investitsiya majburiyatlarini qabul qilish bilan xususiy mulk qilib sotiladigan strategik ahamiyatga ega korxonalar roʻyxati, 3-ilovaga* muvofiq tasdiqlansin. 2. Oʻzbekiston Respublikasi Davlat mulki qoʻmitasi vazirliklar, idoralar, xoʻjalik boshqaruvi organlari, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda 1, 2 va 3-ilovalarga kiritilgan korxonalar, obyektlar hamda davlatga qarashli boshqa aktivlarni baholash, savdoga qoʻyish va sotish jadvallarini tasdiqlasin hamda oʻz vaqtida va tegishli ravishda oʻtkazilishini taʼminlasin. 3. Quyidagilar tasdiqlansin: Oʻzbekiston Kasaba uyushmalari Federatsiyalari Kengashi hamda yirik korxonalar balansiga beriladigan bolalar sogʻlomlashtirish oromgohlari roʻyxati, 4-ilovaga* muvofiq; mulki birja savdolarida sotilgan holda tugatiladigan bolalar sogʻlomlashtirish oromgohlari roʻyxati, 5-ilovaga* muvofiq. Belgilansinki, bolalar sogʻlomlashtirish oromgohlarini balansdan balansga topshirish daromad (foyda) soligʻi va qoʻshilgan qiymat soligʻi boʻyicha soliqqa tortish obyekti hisoblanmaydi. 4. Davlatning safarbarlik va strategik zaxiralari moddiy boyliklarini saqlash topshiriqlari biriktirilgan korxonalarning davlat aksiyalari paketlari va ulushlarini sotishda ushbu vazifalarni shartnoma asosida bajarish majburiyati xususiylashtirilgan korxonalar zimmasida saqlanib qolishi belgilab qoʻyilsin. 5. Oʻzbekiston Respublikasi Davlat mulki qoʻmitasi sudlarda, shu jumladan iqtisodiy sudlarida oʻz zimmasidagi vakolatlarni amalga oshirish bilan bogʻliq ishlar boʻyicha davlat boji toʻlashdan ozod etilsin. 6. Oʻzbekiston Respublikasining baʼzi qonun hujjatlariga 6-ilovaga* muvofiq oʻzgartish va qoʻshimchalar kiritilsin. 7. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
QORAQALPOGʻISTON RESPUBLIKASI, VILOYATLAR VA TOShKENT ShAHRI BUDJETI IJROSINING MOLIYA ORGANLARIDA BUXGALTERIYA HISOBI BOʻYIChA YOʻRIQNOMAGA QOʻShIMChA KIRITISh TOʻGʻRISIDA
(order, 2017-01-09)

Oʻzbekiston Respublikasining “Budjet tizimi toʻgʻrisida”gi Qonuniga asosan, shuningdek Oʻzbekiston Respublikasi Prezidentining 2005-yil 20-iyundagi PF-3620-sonli “Mikrofirmalar va kichik korxonalarni rivojlantirishni ragʻbatlantirish borasidagi chora-tadbirlar toʻgʻrisida”gi Farmonini (Oʻzbekiston Respublikasi Qonun hujjatlari toʻplami, 2005-yil, 25-26-son, 177-modda) ijro etish maqsadida buyuraman: 1. Oʻzbekiston Respublikasi Moliya vazirligining 2006-yil 9-martdagi 28-sonli buyrugʻi bilan tasdiqlangan “Qoraqalpogʻiston Respublikasi, viloyatlar va Toshkent shahri budjeti ijrosining moliya organlarida buxgalteriya hisobi boʻyicha Yoʻriqnoma”ga (2006-yil 10-aprel, roʻyxat raqami 1560 — Oʻzbekiston Respublikasi Qonun hujjatlari toʻplami, 2006-yil, 15-son, 129-modda) ilovaga* muvofiq qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Moliya-iqtisodiy, soliq sohasidagi jinoyatlarga, jinoiy faoliyatdan olingan daromadlarni legallashtirishga qarshi kurashishni kuchaytirish chora-tadbirlari toʻgʻrisida” 2006-yil 21-apreldagi PQ-331-sonli qarori qabul qilinishi munosabati bilan: 1. Oʻzbekiston Respublikasi Prezidentining “Qishloq xoʻjaligida islohotlarni amalga oshirishga qaratilgan qonunlar ijrosini taʼminlashga oid qoʻshimcha chora-tadbirlar toʻgʻrisida” 2004-yil 11-martdagi PF-3406-son Farmoni 3-bandining ikkinchi xatboshisidagi “4641” va “3791” raqamlari tegishli ravishda “4666” va “3816” raqamlari bilan almashtirilsin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2005-yil 27-dekabrdagi PQ–244-son qaroriga muvofiq: Oʻzbekiston Respublikasi Prezidentining baʼzi farmonlariga ilovaga muvofiq oʻzgartishlar kiritilsin. 2. Oʻzbekiston Respublikasi Prezidentining “Kompyuterlashtirishni yanada rivojlantirish va axborot-kommunikatsiya texnologiyalarini joriy etish toʻgʻrisida” 2002-yil 30-maydagi PF–3080-son Farmoni 9-bandi oʻz kuchini yoʻqotgan deb hisoblansin. 3. Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 11-apreldagi PF–3594-son Farmoni 1-bandining birinchi xatboshidagi “ijtimoiy infratuzilmani rivojlantirish va hududlarni obodonlashtirish soligʻi, ekologiya soligʻi” soʻzlari “obodonlashtirish va ijtimoiy infratuzilmani rivojlantirish soligʻi” soʻzlari bilan almashtirilsin.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTIShLAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Mikrokreditbank” aksiyadorlik tijorat bankini tashkil etish toʻgʻrisida” 2006-yil 5-maydagi PF-3750-sonli Farmoniga muvofiq: Oʻzbekiston Respublikasi Prezidentining baʼzi Farmon va qarorlariga ilovaga muvofiq oʻzgartishlar kiritilsin. 5. Oʻzbekiston Respublikasi Prezidentining “Oʻzbekiston mustaqil bosma ommaviy axborot vositalari va axborot agentliklarini qoʻllab-quvvatlash va rivojlantirish jamoat fondini tashkil etish toʻgʻrisida” 2005-yil 16-noyabrdagi PF–3680-sonli Farmoni ilovasining 22-bandidagi “Oʻztadbirkorbank” soʻzi “Mikrokreditbank” soʻzi bilan almashtirilsin. 7. Oʻzbekiston Respublikasi Prezidentining “Meva-sabzavotchilik va uzumchilik sohasini isloh qilish boʻyicha tashkiliy chora-tadbirlar toʻgʻrisida” 2006-yil 11-yanvardagi PQ–255-sonli qarori 5-ilovasining 28-bandidagi “Tadbirkor” soʻzi “Mikrokreditbank” soʻzi bilan almashtirilsin.
YAGONA SOLIQNI HISOBLASh VA TOʻLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2007-04-07)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi PQ-244-son qaroriga (Oʻzbekiston Respublikasi qonun hujjatlari toʻplami, 2005-y., 52-son, 386-modda) muvofiq qaror qiladi: 1. Ilova* qilinayotgan Yagona soliqni hisoblash va toʻlash tartibi toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olinganidan soʻng oʻn kun muddat oʻtgach kuchga kiritilsin.
AVTOMOTOTRANSPORT VOSITALARINI XATLASh, BOShQA ShAXSGA BERIShNI TAQIQLASh VA TAQIQNI OLIB TAShLASh, ShUNINGDEK AVTOMOTOTRANSPORT VOSITALARINI XATLASh VA BOShQA ShAXSGA BERIShNI TAQIQLASh TOʻGʻRISIDAGI MAʼLUMOTLARNING HUJJATLAShTIRILGAN BANKINI ShAKLLANTIRISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2022-10-01)

Oʻzbekiston Respublikasi Vazirlar Mahkamasining 2006-yil 7-martdagi “Avtomototransport vositalarini sotib olish, ulardan foydalanish va ularni boshqa shaxsga berishni tartibga solishga doir qoʻshimcha chora-tadbirlar toʻgʻrisida”gi 38-son qaroriga muvofiq Oʻzbekiston Respublikasi Adliya vazirligi va Ichki ishlar vazirligi qaror qiladi: 1. Avtomototransport vositalarini xatlash, boshqa shaxsga berishni taqiqlash va taqiqni olib tashlash, shuningdek avtomototransport vositalarini xatlash va boshqa shaxsga berishni taqiqlash toʻgʻrisidagi maʼlumotlarning hujjatlashtirilgan bankini shakllantirish tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtgazilgan kundan boshlab 10 kun oʻtkanidan soʻng kuchga kiradi.
OʻZBEKISTON RESPUBLIKASI TAShQI IQTISODIY ALOQALAR, INVESTITSIYaLAR VA SAVDO VAZIRLIGIDA OʻZBEKISTON RESPUBLIKASI XOʻJALIK SUBYEKTLARI TOMONIDAN TUZILADIGAN EKSPORT KONTRAKTLARI (ShARTNOMA VA BITIMLAR)NI ROʻYXATGA OLISh VA IMPORT KONTRAKTLARI (ShARTNOMA VA BITIMLAR)NI EKSPERTIZADAN OʻTKAZISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2017-11-24)

Oʻzbekiston Respublikasi Prezidentining 2003-yil 26-sentabrdagi PF-3321-sonli “Oʻzbekiston Respublikasida tashqi savdo faoliyatini yanada erkinlashtirish boʻyicha chora-tadbirlar toʻgʻrisida”gi Farmoni, Oʻzbekiston Respublikasi Vazirlar Mahkamasining 1998-yil 31-martdagi 137-sonli “Oʻzbekiston Respublikasida tashqi savdo faoliyatini yanada erkinlashtirish boʻyicha qoʻshimcha chora-tadbirlar toʻgʻrisida”gi qarori va Oʻzbekiston Respublikasi Vazirlar Mahkamasining 2003-yil 30-sentabrdagi 416-sonli “Eksport-import operatsiyalari monitoringini yanada takomillashtirish chora-tadbirlari toʻgʻrisida”gi qaroriga muvofiq, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Oʻzbekiston Respublikasi Moliya vazirligi, Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligida Oʻzbekiston Respublikasi xoʻjalik subyektlari tomonidan tuziladigan eksport kontraktlari (shartnoma va bitimlar)ni roʻyxatga olish va import kontraktlari (shartnoma va bitimlar)ni ekspertizadan oʻtkazish tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtganidan soʻng kuchga kiradi. 3. Ushbu qaror kuchga kirgan kundan boshlab: Oʻzbekiston Respublikasi Tashqi iqtisodiy aloqalar vaziri tomonidan 2000-yil 30-iyunda EG-01/12/3410-son bilan, Oʻzbekiston Respublikasi Moliya vaziri tomonidan 2000-yil 20-iyunda 78-son bilan, Oʻzbekiston Respublikasi Davlat bojxona qoʻmitasi raisi tomonidan 2000-yil 30-iyunda 02/20-35-son bilan tasdiqlangan Oʻzbekiston Respublikasi Tashqi iqtisodiy aloqalar vazirligida Oʻzbekiston Respublikasi xoʻjalik subyektlari tomonidan tuziladigan eksport-import kontraktlari (shartnoma va bitimlar)ni roʻyxatga olish tartibi toʻgʻrisidagi nizom (2000-yil 2-dekabr, roʻyxat raqami 988 — Meʼyoriy hujjatlar axborotnomasi 2000-yil 23-son); Tashqi iqtisodiy aloqalar vazirligining, Moliya vazirligining, Davlat bojxona qoʻmitasining EG-01/12-2548-sonli, 68-sonli, 02/19-16-sonli 2002-yil 20-iyundagi qarori (2002-yil 20-iyun, roʻyxat raqami 988-1 — Meʼyoriy hujjatlar axborotnomasi 2002-yil 11-12 son) oʻz kuchini yoʻqotgan deb hisoblansin.